*Projekts*

**LATVIJAS REPUBLIKAS MINISTRU KABINETS**

2019. gada Noteikumi Nr.

Rīgā (prot. Nr.            . §)

**Grozījumi Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu”**

Izdoti saskaņā ar likuma “Par atbilstības novērtēšanu” 7. pantu

1. Izdarīt Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu” (Latvijas Vēstnesis, 2000, 341./343. nr.; 2002, 111. nr.; 2003, 45., 180. nr.; 2004, 69., 204. nr.; 2005, 24. nr.; 2009, 102., 179. nr.; 2011, 102. nr.; 2012, 81. nr.; 2014, 67. nr.; 2018, 18. nr.) šādus grozījumus:

1.1. svītrot 1.4 punkta pirmo teikumu;

1.2. aizstāt 1.5 punktā vārdus un skaitļus “LVS EN 15940:2016 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes"” ar vārdiem un skaitļiem “LVS EN 15940+A1+AC:2019 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes"”;

1.3. svītrot 3. un 4.punktu;

1.4. izteikt 8.1 punktu šādā redakcijā:

“8.1 Benzīnu, kura pētnieciskais oktānskaitlis ir 95 vai lielāks, bet mazāks par 98, un motora oktānskaitlis ir 85 vai lielāks, bet mazāks par 89 (95. markas benzīns), atļauts realizēt tikai tad, ja tam ir pievienota biodegviela, kas atbilst normatīvajiem aktiem par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību, ne mazāk kā 9,5 tilpumprocentu apjomā no kopējā maisījuma tilpuma.”;

1.5. izteikt 9.1 punktu šādā redakcijā:

“9.1 Dīzeļdegvielu atļauts realizēt tikai, ja tai ir pievienota biodegviela, kas atbilst normatīvajiem aktiem par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību, ne mazāk kā 6,5 tilpumprocentu apjomā no kopējā maisījuma tilpuma.”;

1.6. aizstāt 9.2 3.2. un 9.2 3.3 apakšpunktā vārdus un skaitļus “no 1. novembra līdz 15. aprīlim” ar vārdiem un skaitļiem “no 10. novembra līdz 10. aprīlim”;

1.7. izteikt 11. un 12. punktu šādā redakcijā:

“11. Benzīna un dīzeļdegvielas (turpmāk – degviela) atbilstību šo noteikumu prasībām apliecina ar akreditētas atbilstības novērtēšanas institūcijas (par kuras akreditāciju publicēts paziņojums laikrakstā “Latvijas Vēstnesis” vai par kuru Eiropas Savienības dalībvalsts ir paziņojusi Eiropas Komisijai un par kuru publicēts paziņojums Eiropas Savienības Oficiālajā Vēstnesī) atbilstības sertifikātu, ko attiecīgā institūcija izsniegusi, pamatojoties uz testēšanas laboratoriju testēšanas pārskatiem (izsniegti saskaņā ar standartu LVS EN ISO/IEC 17025:2017 "Testēšanas un kalibrēšanas laboratoriju kompetences vispārīgās prasības (ISO/IEC 17025:2017)", to interpretējot atbilstoši standartiem LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)".

12. Piegādājot Eiropas Savienības dalībvalstīs ražoto degvielu tās realizācijai Latvijā, degvielas atbilstību šo noteikumu prasībām apliecina ar akreditētas atbilstības novērtēšanas institūcijas (par kuras akreditāciju publicēts paziņojums laikrakstā “Latvijas Vēstnesis” vai par kuru Eiropas Savienības dalībvalsts ir paziņojusi Eiropas Komisijai un par kuru publicēts paziņojums Eiropas Savienības Oficiālajā Vēstnesī) atbilstības sertifikātu, ko attiecīgā institūcija izsniegusi, pamatojoties uz testēšanas laboratoriju testēšanas pārskatiem (izsniegti saskaņā ar standartu LVS EN ISO/IEC 17025:2017 "Testēšanas un kalibrēšanas laboratoriju kompetences vispārīgās prasības (ISO/IEC 17025:2017)”, to interpretējot atbilstoši standartiem LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)", vai ar atbilstības apliecinājumu, kam pievienots akreditētas testēšanas laboratorijas degvielas testēšanas pārskats par attiecīgo benzīna un dīzeļdegvielas partiju (izsniegts saskaņā ar standartu LVS EN ISO/IEC 17025:2017 "Testēšanas un kalibrēšanas laboratoriju kompetences vispārīgās prasības").”;

1.8. izteikt 13.1 punktu šādā redakcijā:

“13.1 Degvielas mazumtirdzniecības vietās uz degvielas uzpildes staciju tehnoloģiskajām iekārtām (degvielas uzpildes automātiem) no 1. novembra līdz 15. aprīlim patērētājam labi redzamā vietā norāda dīzeļdegvielas aukstā filtra nosprostošanās punktu (grādos pēc Celsija) un degvielas klasi atbilstoši standartam LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes". Degvielas uzpildes iekārtu sūkņus un to sprauslas marķē atbilstoši standartā LVS EN 16942:2017 "Degvielas. Transportlīdzekļu savietojamības identificēšana. Grafiskais attēlojums lietotāju informācijai" ietvertajām prasībām.”;

1.9. izteikt 15. un 15.1 punktu šādā redakcijā:

“15. Degvielas tirgus uzraudzību veic Būvniecības valsts kontroles birojs (turpmāk — uzraudzības institūcija).

15.1 Uzraudzības institūcija degvielas kvalitātes atbilstības pārbaudes veic saskaņā ar standartu LVS EN 14274:2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)" un ievērojot testēšanas metodes, kas noteiktas standartos LVS EN 228+A1:2017 "Automobiļu degvielas. Bezsvina benzīns. Prasības un testa metodes", LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes" un LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi".”;

1.10. izteikt 17. un 18. punktu šādā redakcijā:

“17. Degvielas importētājs, ražotājs, vairumtirgotājs vai mazumtirgotājs pēc uzraudzības institūcijas pieprasījuma uzrāda degvielas kvalitātes atbilstību apliecinošus dokumentus.

18. Ar degvielas kvalitātes atbilstības uzraudzību saistītos izdevumus sedz no uzraudzības institūcijas līdzekļiem, bet, ja tiek konstatēts, ka degviela neatbilst šajos noteikumos noteiktajām prasībām, minētos izdevumus sedz attiecīgais degvielas īpašnieks vai valdītājs piecu darbdienu laikā pēc rēķina saņemšanas no uzraudzības institūcijas.”;

1.11. izteikt 22.2 punktu šādā redakcijā:

“22.2 Valsts ieņēmumu dienests katru gadu līdz 1. jūnijam iesniedz uzraudzības institūcijai informāciju par Latvijā realizēto benzīna, dīzeļdegvielas (ar maksimālo sēra saturu 10 mg/kg) un biodegvielu apjomu. Katru gadu līdz 15. jūlijam uzraudzības institūcija sagatavo degvielas kvalitātes pārskatu par iepriekšējo gadu atbilstoši veidlapai, kas publicēta Eiropas Vides aģentūras uzturētajā interneta vietnē. Katru gadu līdz 31. augustam uzraudzības institūcija iesniedz degvielas kvalitātes pārskatu Eiropas vides informācijas un novērojumu tīklā (EIONET) un informē par to Eiropas Komisiju.”;

1.12. aizstāt 22.3 punktā vārdus un skaitļus “pievienota bioetanola 4,5–5 tilpumprocentu apmērā no kopējā benzīna tilpuma un bez pievienotas biodīzeļdegvielas 4,5–5 tilpumprocentu apmērā no kopējā dīzeļdegvielas apjoma” ar vārdu “biodegvielas”;

1.13. papildināt VI nodaļu ar 33.punktu šādā redakcijā:

“33. Valsts ieņēmumu dienests līdz 2023.gadam reizi gadā līdz 1.junijam iesniedz uzraudzības institūcijai informāciju par veiktajām degvielas kvalitātes pārbaudēm, ievērojot degvielas kvalitātes pārskata veidlapu, kas publicēta Eiropas Vides aģentūras uzturētajā interneta vietnē.”;

1.14. izteikt informatīvo atsauci uz Eiropas Savienības direktīvām šādā redakcijā:

“1) Eiropas Parlamenta un Padomes 1998.gada 13.oktobra Direktīvas [98/70/EK](http://eur-lex.europa.eu/eli/dir/1998/70/oj/?locale=LV), kas attiecas uz benzīna un dīzeļdegvielas kvalitāti un ar ko groza Padomes Direktīvu [93/12/EEK](http://eur-lex.europa.eu/eli/dir/1993/12/oj/?locale=LV);

2) Komisijas 2000.gada 7.novembra Direktīvas [2000/71/EK](http://eur-lex.europa.eu/eli/dir/2000/71/oj/?locale=LV), ar ko Eiropas Parlamenta un Padomes Direktīvas [98/70/EK](http://eur-lex.europa.eu/eli/dir/1998/70/oj/?locale=LV) I, II, III un IV pielikumā izklāstītās mērīšanas metodes pielāgo tehnikas attīstībai, kā paredzēts minētās direktīvas 10.pantā (dokuments attiecas uz EEZ);

3) Eiropas Parlamenta un Padomes 2003.gada 3.marta Direktīvas [2003/17/EK](http://eur-lex.europa.eu/eli/dir/2003/17/oj/?locale=LV), ar ko groza Direktīvu [98/70/EK](http://eur-lex.europa.eu/eli/dir/1998/70/oj/?locale=LV), kas attiecas uz benzīna un dīzeļdegvielas kvalitāti (Dokuments attiecas uz EEZ);

4) Eiropas Parlamenta un Padomes 2009.gada 23.aprīļa Direktīvas [2009/30/EK](http://eur-lex.europa.eu/eli/dir/2009/30/oj/?locale=LV), ar ko groza Direktīvu [98/70/EK](http://eur-lex.europa.eu/eli/dir/1998/70/oj/?locale=LV) attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu [1999/32/EK](http://eur-lex.europa.eu/eli/dir/1999/32/oj/?locale=LV) attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu [93/12/EEK](http://eur-lex.europa.eu/eli/dir/1993/12/oj/?locale=LV);

5) Komisijas 2011.gada 1.jūnija Direktīvas [2011/63/ES](http://eur-lex.europa.eu/eli/dir/2011/63/oj/?locale=LV), ar kuru, pielāgojot tehnikas attīstībai, groza Eiropas Parlamenta un Padomes Direktīvu [98/70/EK](http://eur-lex.europa.eu/eli/dir/1998/70/oj/?locale=LV), kas attiecas uz benzīna un dīzeļdegvielu kvalitāti;

6) Komisijas 2014. gada 10. jūnija Direktīvas [2014/77/ES](http://eur-lex.europa.eu/eli/dir/2014/77/oj/?locale=LV), ar kuru groza Eiropas Parlamenta un Padomes Direktīvas [98/70/EK](http://eur-lex.europa.eu/eli/dir/1998/70/oj/?locale=LV) I un II pielikumu, kas attiecas uz benzīna un dīzeļdegvielu kvalitāti;

7) Eiropas Parlamenta un Padomes 2014. gada 22. oktobra Direktīva 2014/94/ES par alternatīvo degvielu infrastruktūras ieviešanu;

8) Eiropas Parlamenta un Padomes 2015. gada 9. septembra Direktīvas (ES) [2015/1513](http://eur-lex.europa.eu/eli/dir/2015/1513/oj/?locale=LV), ar kuru groza Direktīvu [98/70/EK](http://eur-lex.europa.eu/eli/dir/1998/70/oj/?locale=LV), kas attiecas uz benzīna un dīzeļdegvielu kvalitāti, un Direktīvu [2009/28/EK](http://eur-lex.europa.eu/eli/dir/2009/28/oj/?locale=LV) par atjaunojamo energoresursu izmantošanas veicināšanu.”;

1.15. izteikt 1. un 2.pielikumu šādā redakcijā:

1.pielikums

Ministru kabineta
2000. gada 26. septembra
noteikumiem Nr. 332

**Kvalitātes prasības svinu nesaturošam benzīnam**

|  |  |  |
| --- | --- | --- |
| Parametrs 1 | Mērvienība | Robežvērtības 2 |
| Minimālais | Maksimālais |
| Pētnieciskais oktānskaitlis, POS |  | 95,0 |  |
| Motora oktānskaitlis, MOS |  | 85,0 |  |
| Tvaika spiediens vasaras periodā3 | kPa |  | 70,0 |
| Destilācija- pārtvaicētās degvielas daudzums 100°C temperatūrā- pārtvaicētās degvielas daudzums 150°C temperatūrā | % V/V% V/V | 46,075,0 |  |
| Ogļūdeņražu sastāvs- olefīni- aromātiskie ogļūdeņraži- benzols | % V/V% V/V% V/V |  | 18,035,01,0 |
| Skābekļa saturs | % m/m |  | 3,7 |
| Skābekli saturošie savienojumi- metanols- etanols (var būt jāpievieno stabilizatori)- izopropilspirts- terc-butilspirts- izobutilspirts- ēteri, kuru molekulā ir 5 vai vairāk oglekļa atomu- citi skābekli saturoši savienojumi4 | % V/V% V/V% V/V% V/V% V/V% V/V% V/V% V/V |  | 3,010,012,015,015,022,015,0 |
| Sēra saturs | mg/kg |  | 10,0 |
| Svina saturs | g/l |  | 0,005 |

1 Lieto testēšanas metodes, kas norādītas standartā LVS EN 228+A1:2017 "Autodegvielas. Bezsvina benzīns. Prasības un testēšanas metodes". Pēc vajadzības var pieņemt analītiskās metodes, kas noteiktas LVS EN 228+A1:2017 „Autodegvielas. Bezsvina benzīns. Prasības un testēšanas metodes" standartu aizvietošanai, ja tās var nodrošināt vismaz tādu pašu pareizību un vismaz tādu pašu precizitāti kā ar analītisko metodi, ko šī metode aizvieto.

2 Specifikācijās norādītas “patiesās vērtības”. To robežvērtības atbilstoši standartiem LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)", un minimālā vērtība noteikta 2R virs nulles (R =  reproducējamība). Atsevišķu mērījumu rezultātus interpretē, pamatojoties uz standartos LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)" aprakstītajiem kritērijiem.

3 Vasaras periods sākas ne vēlāk par 1. jūniju un ilgst vismaz līdz 31. augustam. Tvaika spiediens no 1.septembra līdz 31.maijam nedrīkst pārsniegt 100 kPa.

4 Citi vienvērtīgie spirti un ēteri, kuru viršanas beigu punkts nepārsniedz standartā LVS EN 228+A1:2017 "Autodegvielas. Bezsvina benzīns. Prasības un testēšanas metodes" noteikto.

2. pielikums

Ministru kabineta
2000. gada 26. septembra
noteikumiem Nr. 332

1. **Kvalitātes prasības dīzeļdegvielai**

|  |  |  |
| --- | --- | --- |
| Parametrs1 | Mērvienība | Robežvērtība2 |
| minimālā | maksimālā |
| Cetānskaitlis |  | 51,0 |   |
| Blīvums 15°C temperatūrā | kg/m3 |  | 845,0 |
| Destilācija:- temperatūra, kad iztvaicēts 95% V/V degvielas | °C |  | 360,0 |
| Policikliskie aromātiskie ogļūdeņraži | % m/m |   | 8,0 |
| Sēra saturs | mg/kg |   | 10,0 |
| Taukskābju metilestera saturs (FAME) saturs3 | % V/V |   | 7,0 |

1 Tiek lietotas testēšanas metodes, kas norādītas standartā LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes". Var pieņemt analītisko metodi, kas noteikta standarta LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes" aizvietošanai, ja var pierādīt, ka ar to var nodrošināt vismaz tādu pašu pareizību un vismaz tādu pašu precizitāti kā ar aizvietoto analītisko metodi.

2 Specifikācijās norādītas “patiesās vērtības”. To robežvērtības noteiktas atbilstoši standartiem LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)", un minimālā vērtība noteikta 2R virs nulles (R = reproducējamība). Atsevišķu mērījumu rezultātus interpretē, pamatojoties uz standartos LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)" aprakstītajiem kritērijiem.

3 Taukskābju metilesteri atbilst standartam LVS EN 14214+A2:2019 "Šķidrie naftas produkti. Taukskābju metilesteri (FAME) dīzeļdzinējiem un apkurei. Prasības un testa metodes".”;

2. Noteikumi stājas spēkā 2020. gada 1. janvārī.

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretāra p.i. Dz. Kauliņš

Ramanis, 67013149

Mikus.Ramanis@em.gov.lv